CELEX: 42012D0345
Language: lv
Date: 2012-06-20 00:00:00
Title: 2012/345/ES: Dalībvalstu valdību pārstāvju Lēmums ( 2012. gada 20. jūnijs ) par Tiesas tiesnešu un ģenerāladvokātu iecelšanu

29.6.2012   
            
            
               LV
            
            
               Eiropas Savienības Oficiālais Vēstnesis
            
            
               L 169/60
            
         DALĪBVALSTU VALDĪBU PĀRSTĀVJU LĒMUMS
   (2012. gada 20. jūnijs)
   par Tiesas tiesnešu un ģenerāladvokātu iecelšanu
   (2012/345/ES)
   EIROPAS SAVIENĪBAS DALĪBVALSTU VALDĪBU PĀRSTĀVJI,
   ņemot vērā Līgumu par Eiropas Savienību un jo īpaši tā 19. pantu,
   ņemot vērā Līgumu par Eiropas Savienības darbību un jo īpaši tā 253. pantu un 255. pantu,
   tā kā:
   
               (1)
            
            
               Tiesas četrpadsmit tiesnešu un četru ģenerāladvokātu pilnvaru termiņš beigsies 2012. gada 6. oktobrī. Laikposmam no 2012. gada 7. oktobra līdz 2018. gada 6. oktobrim Tiesā ir jāieceļ četrpadsmit tiesneši un četri ģenerāladvokāti.
            
         
               (2)
            
            
               Ar Lēmumu 2012/244/ES (1) dalībvalstu valdību pārstāvji 2012. gada 25. aprīlī laikposmam no 2012. gada 7. oktobra līdz 2018. gada 6. oktobrim iecēla amatā Tiesā vienpadsmit tiesnešus un trīs ģenerāladvokātus.
            
         
               (3)
            
            
               Lai pabeigtu Tiesas tiesnešu un ģenerāladvokātu daļēju nomaiņu, dalībvalstu valdību pārstāvjiem būtu jāieceļ vēl trīs tiesneši un viens ģenerāladvokāts amata vietās, kuras joprojām ir brīvas.
            
         
               (4)
            
            
               Dalībvalstu valdības ir ierosinājušas atkārtoti iecelt Antonio TIZZANO kungu un iecelt Christopher VAJDA kungu par Tiesas tiesnešiem, kā arī atkārtoti iecelt Paolo MENGOZZI kungu par Tiesas ģenerāladvokātu. Komiteja, kas izveidota saskaņā ar Līguma par Eiropas Savienības darbību 255. pantu, ir sniegusi atzinumu par minēto kandidātu atbilstību Tiesas tiesneša un ģenerāladvokāta pienākumiem.
            
         
               (5)
            
            
               Laikposmam no 2012. gada 7. oktobra līdz 2018. gada 6. oktobrim amatā Tiesā būtu jāieceļ divi tiesneši un viens ģenerāladvokāts. Vēlāk tiks iecelts viens Tiesas tiesnesis amata vietā, kura joprojām ir brīva,
            
         IR PIEŅĒMUŠI ŠO LĒMUMU.
   1. pants
   1.   Ar šo par Tiesas tiesnešiem laikposmam no 2012. gada 7. oktobra līdz 2018. gada 6. oktobrim ieceļ:
   
                
            
            
               
                  Antonio TIZZANO kungu,
            
         
                
            
            
               
                  Christopher VAJDA kungu.
            
         2.   Ar šo par Tiesas ģenerāladvokātu laikposmam no 2012. gada 7. oktobra līdz 2018. gada 6. oktobrim ieceļ Paolo MENGOZZI kungu.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2012. gada 20. jūnijā
      
         
            priekšsēdētājs
         
         J. TRANHOLM-MIKKELSEN
      
   
   
      (1)  OV L 121, 8.5.2012., 21. lpp.